# Auringonpimennys

### Wikipedia

Auringonpimennys Ranskassa vuonna 1999
29. maaliskuuta 2006 auringonpimennyksen näkyvyysalue. Ajat UTC.
Täydellinen auringonpimennys Turkin Kemerissä 29.3.2006. Kuva Seppo Linnaluoto

Auringonpimennys on tilanne, jolloin Maa, Kuu ja Aurinko ovat avaruudessa samalla suoralla niin, että Maasta katsoen Kuu peittää Auringon taakseen. Koska Aurinko on maasta 400 kertaa kauempana kuin Kuu Maasta ja koska Kuu on 400 kertaa pienempi kuin Aurinko, tapahtuu pimennyksiä. Täydellisessä auringonpimennyksessä Kuu peittää Auringon kokonaan näkyvistä. Jos Kuun kiekko ei taivaalla riitä peittämään koko Aurinkoa taakseen, puhutaan rengasmaisesta auringonpimennyksestä tai osittaisesta auringonpimennyksestä. Rengasmaisessa auringonpimennyksessä Kuun näennäinen läpimitta on pienempi kuin Auringon näennäinen läpimitta, jolloin Aurinko näkyy tulirenkaana Kuun ympärillä. Pimennys voi olla myös nk. hybridi- eli sekapimennys, jolloin Kuun varjo koskettaa maanpintaa vain radan keskiosassa, jossa maanpinta on lähimpänä Aurinkoa. Alussa ja lopussa pimennys on rengasmainen. Sekä auringon- että kuunpimennykset toistuvat suunnilleen samanlaisina nk. Saros-jakson välein, jonka kesto on 18 vuotta ja 10,3 päivää. Saros-jakson löysivät jo muinaiset kaldealaiset.

## [muokkaa] Auringonpimennykset Suomessa

Suomessa sattui edellinen täydellinen auringonpimennys linjalla Helsinki–Joensuu 22. heinäkuuta 1990. Lisäksi 1900-luvulla sattui täydellinen auringonpimennys 21. elokuuta 1914 maan lounaisimmassa osassa, 29. kesäkuuta 1927 maan pohjoisimmassa osassa ja 9. heinäkuuta 1945 linjalla Kokkola–Kerimäki. Seuraava täydellinen auringonpimennys sattuu 16. lokakuuta 2126 linjalla Vaasa–Kouvola, seuraava rengasmainen auringonpimennys 21. kesäkuuta 2039 maan lounaisosassa ja seuraava osittainen auringonpimennys 1. elokuuta 2008.

## [muokkaa] Katso myös

- Kuunpimennys
- Tähdenpeitto

Wikimedia Commonsissa on lisää materiaalia aiheesta Auringonpimennys.

Haettu osoitteesta http://fi.wikipedia.org../../../a/u/r/Auringonpimennys.html

Luokat: Tähtitiede | Aurinko | Maa | Kuu

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Bahasa Melayu
- Български
- Català
- Dansk
- Deutsch
- Eesti
- English
- Español
- Frysk
- Galego
- 한국어
- Italiano
- עברית
- Nederlands
- 日本語
- Polski
- Português
- Русский
- Slovenčina
- Slovenščina
- Svenska
- ไทย
- Türkçe
- 中文